Thessaloniki
'S e baile mòr, port agus sgìreachd (Greugais: Περιφερειακή ενότητα) ann an ceann a tuath Poblachd na Grèige a th' ann an Thessaloniki (IPA: θesaloˈnici, Greugais: Θεσσαλονίκη, Turcais: Selanik). Tha Thessaloniki suidhichte faisg air Sindos, air costa na Mara Àigeanaiche, eadar Larissa agus Kavala san roinn (Greugais: Περιφέρεια) Κεντρικής Μακεδονίας (Meadhan Mhasadòinia), ri taobh Camas Thermatikos (Greugais: Θερμαϊκός Κόλπος), aig 250m os cionn ìre na mara. Tha 385,406 duine a' fuireach ann. 'S e an dara bhaile as motha na dùthcha a th' ann agus an treas baile na Mara Àigeanaiche cuideachd, an dèidh na h-Àithne agus İzmir.

Eachdraidh
Chaidh am baile a stèidheachadh mu 315 ro Ìosa Crìosd leis an righ Kassandros Antipatrou à Macedon. 'S ann às an ainm Thessalía (Greugais: Θεσσαλία) a bha na sgìre agus nike (buadhmhor) a th' ann am Thessaloniki. Bheireadh sin Thessalía Bhuadhmhor dhuinn sa Ghàidhlig an latha an-diugh. Canadh Homer Aeolia (Greugais: Αἰολία) ris an àite. Thuit am baile dha na Ròmanaich ann an 168 ro Ìosa Crìosd agus bha e na bhaile saor fodhpa bho 41 ro Ìosa Crìosd a-mach. Dh'fhàs am baile gu math beairteach tro mhalairt air an t-slighe Egnatia (Greugais: Ἐγνατία Ὁδός) eadar Dyrrachium agus Byzantium. Ràinig Crìosdaidheachd dhan dùthaich sa 1 Linn agus chèilidh Pòl à Tarsus air a' bhaile, mar a chithear ann an Gnìomharra nan Abstol. B' ann ann an seo a dhealbhadh an Aibidil Cirileach. Roinneadh Leas-Rìoghachd Illyricum (Laideann: Praefectura praetorio per Illyricum) ann an dà dheth ann an 379 agus chaidh Thessaloniki ainmeachadh na phrìomh-bhaile. Nuair a thuit Impireachd na Roimh a-mach às a chèile ann an 476 ghabh Thessaloniki ri an Impireachd Bheasantian far an robh e gu ruige 1204, nuair a ràinig na ridir-croise. Gabh Impireachd nan Otomanach thairis air a' bhaile ann an 1430. Thoisich Ar-amach nan Tuirceach Òga (Turcais: Jön Türk Devrimi) an seo ann an 1908. Chuireadh na Tuircich agus na Muslamaich a-mach às a' bhaile agus an dùthaich ann an 1923.

Daoine Ainmeil
Mustafa Kemal Atatürk

Bailtean Co-cheangailte
 Al-Iskandariyyah
 Bologna
 Bratislava
 Busan
 Constanța
 Durrës
 Kolkata
 Köln
 Korçë
 San Francisco (Calafòrnia)
 Leipzig
 Limassol
 Marseille
 Melbourne
 Nice
 Plovdiv
 Hartford (Connecticut)
 Tel Aviv
 Tianjin

Iomraidhean

Ceanglaichean a-mach 
Riaghaltas na Roinne

An Tuirc
An Roinn-Eòrpa
Bailtean anns A' Ghrèig